
TITLUL XVI: Înfiintarea, organizarea si functionarea Scolii Nationale de Sanatate Publica si Management Sanitar
*) - TITLUL XVI intra în vigoare la 30 de zile de la publicare (n.n. - vezi art. 863 lit. b)

Art. 682
Se înfiinteaza Scoala Nationala de Sanatate Publica si Management Sanitar, denumita în continuare SNSPMS, institutie publica, persoana juridica româna cu sediul în municipiul Bucuresti, Str. Vaselor nr. 31, sectorul 2, coordonata de Ministerul Sanatatii Publice, prin reorganizarea Institutului National de Cercetare-Dezvoltare în Sanatate Bucuresti, care se desfiinteaza.

Art. 683

(1)SNSPMS are urmatoarele obiecte de activitate:
a)organizarea si desfasurarea de cursuri în domeniul administratiei si managementului sanitar, pentru pregatirea si perfectionarea personalului cu studii superioare, precum si a celui cu studii medii si postliceale cu precadere din domeniul sanitar;
b)desfasurarea de activitati de cercetare-dezvoltare în domeniul sanatatii publice si private si al managementului în sanatate;
c)acordarea asistentei tehnice în domeniul sanatatii publice si private si al managementului serviciilor de sanatate;
d)alte activitati specifice din domeniul sanatatii publice si managementului sanitar, precum promovarea sanatatii, efectuarea de studii si aplicatii pentru evaluarea si eficientizarea performantelor sistemului de sanatate sau alte documentari, analize si proiecte pentru sprijinirea procesului de reforma în contextul integrarii europene.
(2)SNSPMS va organiza si va desfasura cursuri de atestat, cursuri de scurta durata si alte tipuri de cursuri specifice în domeniul managementului sanitar, cu precadere pentru personalul ce lucreaza în domeniul sanitar, inclusiv în administratia publica sanitara, având dreptul de a elibera certificate de absolvire si diplome, fiind responsabil national pentru atestatele de pregatire complementara în managementul serviciilor de sanatate, economie sanitara si management financiar si în managementul cabinetului medical si promovarea sanatatii.
(3)SNSPMS va organiza si va desfasura cursuri universitare de masterat, inclusiv în parteneriat cu institutii de profil nationale si internationale, cu respectarea prevederilor legale în vigoare.
(4)SNSPMS este institutie specializata care asigura formarea si perfectionarea functionarilor publici din sistemul sanitar si al asigurarilor de sanatate, conform obligatiei prevazute în legislatia aplicabila functionarilor publici, fiind abilitata si recunoscuta în acest sens.
(5)Certificatele si diplomele eliberate de SNSPMS sunt recunoscute de Ministerul Sanatatii Publice si Ministerul Educatiei si Cercetarii si sunt opozabile tertilor.
(6)Eliberarea certificatelor si diplomelor se va realiza în baza unui ordin comun al ministrului sanatatii publice si al ministrului educatiei si cercetarii.
(7)Organizarea si desfasurarea programelor de pregatire teoretica si practica prevazute la alin. (1) lit. a) si alin. (2) si eliberarea certificatelor si diplomelor se vor face cu respectarea prevederilor legale în vigoare.
(8)Consiliul de administratie al SNSPMS poate aproba intrarea în consortii universitare, potrivit legii.

Art. 684
(1)Conducerea SNSPMS este asigurata de Consiliul de administratie, care are în componenta sapte membri: doi reprezentanti ai Ministerului Sanatatii Publice, doi reprezentanti ai Ministerului Educatiei si Cercetarii, doi reprezentanti ai Casei Nationale de Asigurari de Sanatate si directorul general.
(2)Presedintele Consiliului de administratie este ales prin vot secret de catre membrii Consiliului de administratie.
(3)Membrii Consiliului de administratie al SNSPMS sunt numiti prin ordin comun al ministrului sanatatii publice, ministrului educatiei si cercetarii si al presedintelui Casei Nationale de Asigurari de Sanatate pentru un mandat de trei ani; mandatul înceteaza prin revocarea celor care i-au numit, expirare a mandatului, demisie, deces.
(4)Pentru activitatea desfasurata în calitate de membri ai Consiliului de administratie, acestia au dreptul la o indemnizatie lunara, stabilita de Consiliul de administratie, care nu poate fi mai mare de 20% din salariul de baza al directorului general al SNSPMS.
(5)Directorul general este numit prin ordin comun al ministrului sanatatii publice, ministrului educatiei si cercetarii si al presedintelui Casei Nationale de Asigurari de Sanatate pentru o perioada de trei ani, prin concurs organizat de Consiliul de administratie, potrivit conditiilor stabilite în regulamentul de organizare si functionare.
(5)Directorul general este numit prin ordin al ministrului sanatatii publice, pentru o perioada de 3 ani, prin concurs organizat de Consiliul de administratie, potrivit conditiilor stabilite în regulamentul de organizare si functionare. Pâna la ocuparea prin concurs a functiei de director general, se numeste, prin ordin al ministrului sanatatii publice, un director general interimar.

(la data 30-iul-2007 Art. 684, alin. (5) din titlul XVI modificat de Art. I, punctul 29. din Legea 264/2007 )
(6)Conducerea executiva a SNSPMS este asigurata de directorul general, care este ordonator de credite si membru în Consiliul de administratie.
(7)Salariul de baza al directorului general se stabileste prin ordin al ministrului sanatatii publice, potrivit reglementarilor legale.

Art. 685
În structura SNSPMS va functiona un Consiliu stiintific si pedagogic care coordoneaza activitatile de învatamânt si cercetare-dezvoltare desfasurate de SNSPMS. Presedintele Consiliului stiintific si pedagogic este unul dintre reprezentantii Ministerului Educatiei si Cercetarii din Consiliul de administratie. Numarul membrilor si conditiile necesare pentru a face parte din Consiliul stiintific si pedagogic vor fi prevazute în statutul aprobat de Consiliul de administratie, care va aproba si componenta nominala a Consiliului stiintific si pedagogic.

Art. 686
Regulamentul de organizare si functionare, statutul, organigrama, statul de functii si structura de personal ale SNSPMS vor fi aprobate prin ordin comun al ministrului sanatatii publice, ministrului educatiei si cercetarii si al presedintelui Casei Nationale de Asigurari de Sanatate, la propunerea Consiliului de administratie al SNSPMS, în 60 de zile de la data intrarii în vigoare a prezentului titlu.

Art. 687
SNSPMS are urmatoarele principale structuri functionale:
a)Centrul de formare postuniversitara în domeniul sanatatii publice, administratiei si managementului serviciilor de sanatate;
b)Centrul de management al serviciilor de sanatate;
c)Centrul de cercetare si evaluare a serviciilor de sanatate;
d)Centrul national de promovare a sanatatii;
e)Departamentul de sanatate publica si management al serviciilor de sanatate pentru persoane cu studii medii si postliceale din domeniul sanatatii publice si private.

Art. 688
(1)SNSPMS are normate zece posturi de personal didactic sau cu grad stiintific echivalent, pentru primii doi ani de la intrarea în vigoare a prezentului titlu, iar ulterior, în functie de necesitati, numarul acestor posturi se va stabili cu aprobarea Ministerului Educatiei si Cercetarii. Posturile de personal didactic vor fi ocupate conform legislatiei în vigoare. Personalul Institutului National de Cercetare-Dezvoltare în Sanatate este preluat de SNSPMS cu toate drepturile salariale avute la data intrarii în vigoare a prezentului titlu.
(2)Pentru nevoile de formare interdisciplinare se va putea recurge la resurse umane existente în cadrul institutiilor universitare si organizatiilor interne si internationale cu activitate în domeniu.
(3)Salariile individuale ale personalului se stabilesc prin negociere, conform contractului colectiv de munca, în baza Legii nr. 53/2003 - Codul muncii, cu modificarile si completarile ulterioare, si a celorlalte prevederi legale în vigoare, în limita fondului total destinat platii salariilor prevazut în bugetul de venituri si cheltuieli.

Art. 689
Ministerul Sanatatii Publice si Ministerul Educatiei si Cercetarii împreuna cu ministerele de profil vor lua masurile corespunzatoare pentru asigurarea sediilor si a bazei materiale necesare SNSPMS.

Art. 690
(1)Patrimoniul Institutului National de Cercetare-Dezvoltare în Sanatate Bucuresti se transfera la SNSPMS si se va prelua pe baza de protocol de predare-preluare, pe baza datelor din bilantul contabil întocmit la 31 decembrie 2005, actualizat potrivit prevederilor legale, în termen de 30 de zile de la data intrarii în vigoare a prezentului titlu.
(2)Imobilul compus din constructiile, anexele si terenul aferent, situate în municipiul Bucuresti, Str. Vaselor nr. 31, sectorul 2, în care a functionat institutul National de Cercetare-Dezvoltare în Sanatate Bucuresti, trec în administrarea SNSPMS.
(3)Activul si pasivul Institutului National de Cercetare-Dezvoltare în Sanatate Bucuresti se preiau pe baza de protocol de predare-preluare de catre SNSPMS, în termen de 30 de zile de la data intrarii în vigoare a prezentului titlu.
(4)SNSPMS preia toate drepturile si este tinuta de toate obligatiile Institutului National de Cercetare-Dezvoltare în Sanatate Bucuresti, potrivit reglementarilor legale si contractuale.

Art. 691
(1)Înfiintarea SNSPMS ca institutie de învatamânt superior organizatoare de studii universitare de masterat se va face cu respectarea prevederilor legale în vigoare, inclusiv cu parcurgerea etapei de evaluare academica si de acreditare.
(2)SNSPMS este autorizata provizoriu pe o perioada de 5 ani, perioada în care se vor face demersurile necesare acreditarii, conform normelor Consiliului National de Evaluare Academica si Acreditare.

Art. 692
(1)Finantarea SNSPMS se realizeaza din venituri proprii, precum si din donatii, sponsorizari si din alte surse, în conditiile legii.
(2)SNSPMS poate desfasura activitati aferente programelor nationale de sanatate, finantate de la bugetul Ministerului Sanatatii Publice, si activitati de analiza, evaluare si monitorizare a serviciilor de sanatate decontate din Fondul national unic de asigurari sociale de sanatate.
(3)Activitatile prevazute la alin. (2) se realizeaza prin negociere directa, pe baza de contracte încheiate cu Ministerul Sanatatii Publice si, respectiv, cu Casa Nationala de Asigurari de Sanatate.

Art. 693
Pe data intrarii în vigoare a prezentului titlu se abroga Hotarârea Guvernului nr. 1.329/2002 privind înfiintarea, organizarea si functionarea Institutului National de Cercetare-Dezvoltare în Sanatate Bucuresti, publicata în Monitorul Oficial al României, Partea I, nr. 876 din 4 decembrie 2002.

Art. 694
Orice alte dispozitii contrare prezentului titlu se abroga.
*) - TITLUL XVI intra în vigoare la 30 de zile de la publicare (n.n. - vezi art. 863 lit. b)
